smcproject/ml-wiki-sentences huggingface dataset:
കെ.എ. കൊടുങ്ങല്ലൂർ ഇംഗ്ലീഷ് വിലാസം https://ml.wikipedia.org/wiki/K.
A._Kodungallur
കേരളത്തിലെ ഒരു മൗലികചിന്തകനും സാംസ്കാരിക പ്രവർത്തകനും എഴുത്തുകാരനും സാഹിത്യകാരനുമായിരുന്നു കെ.എ. കൊടുങ്ങല്ലൂർ (1921 ജൂലൈ 1-1989 ഡിസംബർ 4).
മുഴുവൻ പേര്‌ കറുകപ്പാടത്ത് അബ്ദുല്ല എന്നാണ്‌.
അഹമദിന്റെയും ആമിനയുടെയും മകനായി കൊടുങ്ങല്ലൂരിൽ ജനനം.
കോഴിക്കോട് ജെ.ഡി.റ്റി ഇസ്ലാം, ഗണപത് ഹൈസകൂൾ എന്നിവിടങ്ങളിൽ പഠിച്ചു.
കോഴിക്കോട് ആകാശവാണിയിൽ സേവനമനുഷ്ഠിച്ച അദ്ദേഹം 1983 ൽ അസിസ്റ്റന്റ് എഡിറ്ററായാണ്‌ വിരമിച്ചത്.
കേന്ദ്ര കലാസമിതി, കലാകേന്ദ്രം, ജനാധിപത്യവേദി തുടങ്ങിയ ചെറുതും വലുതുമായ നിരവധി കലാസാഹിത്യ പ്രസ്ഥാനങ്ങളുമായി ബന്ധപ്പെട്ട് പ്രവർത്തിച്ചു.
1987 മുതൽ മാധ്യമത്തിന്റെ വാരാദ്യപതിപ്പ് എഡിറ്ററായിരുന്ന അദ്ദേഹം മരണം വരെ തൽസ്ഥാനത്ത് തുടർന്നു.
ഭാര്യ:മുല്ലാവീട്ടിൽ സൈനബ(മരണം:1999 ഒക്ടോബർ) മക്കൾ: എം.എ. ദിലീപ്, സൈബുന്നിസ.
കഥാകാരൻ പി.കെ പാറക്കടവ് ആണ് മകളുടെ ഭർത്താവ്.
കൃതികൾ മിഥ്യകൾ സങ്കല്പങ്ങൾ ചുവന്ന പൂവണിഞ്ഞ യുവാവ് സംഭാവന തോക്കും കുതിരയും മൂന്നുവർഷം മുടന്തൻ രാജകുമാരൻ കിഴവനും വേറെ നാടകങ്ങളും ഏണെസ്റ്റ് അൽഭുതങ്ങൾ വില്പനക്ക് ഭഗത്‌സിംഗിന്റെ കത്തുകൾ സ്വാതന്ത്ര്യത്തിന്റെ ബലിപീഠം മുഹമ്മദ് അബ്ദുറഹ്മാൻ (സഹഗ്രന്ഥകാരൻ) അവലംബം പുഴ.
കോം ഗ്രന്ഥകാരനെ കുറിച്ചുള്ള പരിചയം Archived 2008-03-09 at the Wayback Machine .
18/09/2009 ന്‌ ശേഖരിച്ചത് "കെ.എ. കൊടുങ്ങല്ലൂർ 1929-1989,അണയാത്ത തീ നാളം"-എ.
പി. കുഞ്ഞാമു സമകാലിക മലയാളം വാരിക 2004 ഡിസംബർ 4- 19/09/2009 ന്‌ ശേഖരിച്ചത് കേരള സാഹിത്യ അക്കാദമി വെബ്സൈറ്റിൽ കെ.എ. കൊടുങ്ങലൂരിന്റെ ജീവചരിത്രം
ഓർത്തോപ്റ്റിക്സ് ഇംഗ്ലീഷ് വിലാസം https://ml.wikipedia.org/wiki/Orthoptics
നേത്രസംരക്ഷണവുമായി ബന്ധപ്പെട്ട ഒരു മേഖലയാണ് ഓർത്തോപ്റ്റിക്സ്.
ഇതിന്റെ പ്രാഥമിക ഊന്നൽ സ്ട്രാബിസ്മസ് (കോങ്കണ്ണ്), ആംബ്ലിയോപിയ (മടിയൻ കണ്ണ്), നേത്രചലന വൈകല്യങ്ങൾ എന്നിവയുടെ രോഗനിർണയവും ശസ്ത്രക്രിയേതര മാനേജ്മെന്റുമാണ്.
ഓർത്തോപ്റ്റിക്സ് എന്ന വാക്ക് ഗ്രീക്ക് പദങ്ങളായ, "നേരായ" എന്നർഥം വരുന്ന ഓർത്തോസ്, "കാഴ്ചയുമായി ബന്ധപ്പെട്ടത്" എന്നർഥം വരുന്ന "ഒപ്റ്റിക്കസ്", എന്നിവയിൽ നിന്നാണ് വന്നത്, ഓർത്തോപ്റ്റിസ്റ്റുകളുടെ മിക്ക പരിശീലനങ്ങളും റിഫ്രാക്ഷൻ, കണ്ണുകളുടെ പേശി നിയന്ത്രണം എന്നിവയെക്കുറിച്ചാണ്.
ഓർത്തോപ്റ്റിക് ചികിത്സയിൽ പരിശീലനം ലഭിച്ച വിദഗ്ധരായ പ്രൊഫഷണലുകളാണ് ഓർത്തോപ്റ്റിസ്റ്റുകൾ .
പ്രത്യേക പരിശീലനത്തിലൂടെ, ചില രാജ്യങ്ങളിൽ ഓർത്തോപ്റ്റിസ്റ്റുകൾക്ക് ഗ്ലോക്കോമ, തിമിരം, ഡയബറ്റിക് റെറ്റിനോപ്പതി പോലുള്ള നേത്രരോഗങ്ങൾ നിരീക്ഷിക്കുന്നതിലും ഏർപ്പെടാം.
കുട്ടികളെ സംബന്ധിച്ചിടത്തോളം, ഗാർഹിക പരിശീലനത്തേക്കാൾ കൺ‌വെർ‌ജെൻ‌സ് അപര്യാപ്തത പരിഹരിക്കുന്നതിന് ഓർത്തോപ്റ്റിക്സ് കൂടുതൽ ഫലപ്രദമാകുമെന്നതിന് തെളിവുകളുണ്ട്; മുതിർന്നവർക്ക് പക്ഷെ തെളിവുകൾ സ്ഥിരമല്ല.
നേത്ര പരിചരണത്തെ പിന്തുണയ്ക്കുന്നതിൽ ഓർത്തോപ്റ്റിക്സിന് ഒരു നീണ്ട ചരിത്രമുണ്ട്.
ഫ്രഞ്ച് നേത്രരോഗവിദഗ്ദ്ധൻ ലൂയിസ് എമിലെ ജാവൽ, കോങ്കണ്ണ് ചികിത്സിക്കുന്നതിനായി ഒക്കുലർ വ്യായാമങ്ങൾ ഉപയോഗിക്കാൻ തുടങ്ങി, 19-ആം നൂറ്റാണ്ടിന്റെ അവസാനത്തിൽ ഓർത്തോപ്റ്റിക്സ് പരിശീലനത്തെ തന്റെ രചനകളിൽ അദ്ദേഹം വിവരിച്ചു.
ഓർത്തോപ്റ്റിക് തൊഴിലിൽ തുടക്കമിട്ട ആദ്യത്തെ ആളായിരുന്നു മേരി മാഡോക്സ് .
രോഗിയുടെ ആവശ്യകതയ്ക്കും രോഗികളെ പരിശോധിക്കുന്നതിനും ചികിത്സിക്കുന്നതിനും ആവശ്യമായ സമയത്തിന്റെ പ്രതികരണമായി അവളുടെ പിതാവ് ഏണസ്റ്റ് ഇ.
മാഡോക്സ് അവളെ പരിശീലിപ്പിച്ചു.
ഡോ. ഏണസ്റ്റ് മാഡോക്സ് ഒരു നേത്രരോഗവിദഗ്ദ്ധനും ബൈനോക്കുലർ ദർശനം നിരീക്ഷിക്കുന്നതിനുപയോഗിക്കുന്ന വിവിധ ഉപകരണങ്ങളുടെ ഉപജ്ഞാതാവുമായിരുന്നു.
1920 കളുടെ തുടക്കത്തിൽ മേരി മാഡോക്സ് ലണ്ടനിൽ സ്വന്തമായി ഒരു പരിശീലനം ആരംഭിച്ചു, 1928 ൽ റോയൽ വെസ്റ്റ്മിൻസ്റ്റർ ഹോസ്പിറ്റലിൽ അവരുടെ ആദ്യത്തെ ആശുപത്രി ക്ലിനിക്ക് ആരംഭിച്ചു.
ഓർത്തോപ്റ്റിസ്റ്റുകളുള്ള ആദ്യത്തെ ഓസ്ട്രേലിയൻ ഹോസ്പിറ്റൽ ക്ലിനിക്ക് 1931 ൽ മെൽബണിലെ ആൽഫ്രഡ് ഹോസ്പിറ്റലിൽ ആരംഭിച്ചു.
നിലവിലെ ഓർത്തോപ്റ്റിക് പ്രാക്ടീസ്
ആംബ്ലിയോപിയയുമായി ബന്ധപ്പെട്ട ബൈനോക്കുലർ വിഷൻ ഡിസോർഡേഴ്സ്, റിഫ്രാക്റ്റീവ് പിശകുകൾ , വെർജൻസ്, അക്കൊമഡേഷൻ അസന്തുലിതാവസ്ഥ, എന്നിവയുമായി ബന്ധപ്പെട്ട ബൈനോക്കുലർ വിഷൻ ഡിസോർഡേഴ്സ് രോഗികളെ കണ്ടെത്തുന്നതിനും കൈകാര്യം ചെയ്യുന്നതിനും ഓർത്തോപ്റ്റിസ്റ്റുകൾ പ്രധാനമായും ശ്രദ്ധിക്കുന്നു.
നേത്രരോഗവിദഗ്ദ്ധർക്കൊപ്പം നേത്ര പേശി വൈകല്യമുള്ള രോഗികൾക്ക് പൂർണ്ണമായ ചികിത്സാ ഓപ്ഷനുകൾ വാഗ്ദാനം ചെയ്യുന്നുവെന്ന് ഉറപ്പാക്കാൻ അവർ പ്രവർത്തിക്കുന്നു.
പല രാജ്യങ്ങളിലും ഇത് ഒരു ലൈസൻസ് ആവശ്യമുള്ള നിയന്ത്രിത തൊഴിലാണ്.
ഇന്റർനാഷണൽ ഓർത്തോപ്റ്റിക് അസോസിയേഷന്റെ അഭിപ്രായത്തിൽ, പ്രൊഫഷണൽ ഓർത്തോപ്റ്റിക് പ്രാക്ടീസിൽ ഇനിപ്പറയുന്നവ ഉൾപ്പെടുന്നു: പ്രാഥമിക പ്രവർത്തനങ്ങൾ ഒക്കുലാർ മോട്ടിലിറ്റി ഡയഗ്നോസിസും കോ-മാനേജുമെന്റും വിഷൻ സ്ക്രീനിംഗ് പ്രത്യേക ആവശ്യങ്ങളുടെ വിലയിരുത്തൽ ന്യൂറോളജിക്കൽ ഡിസോർഡേഴ്സിലെ വിലയിരുത്തലും പുനരധിവാസവും ദ്വിതീയ പ്രവർത്തനങ്ങൾ ലോ വിഷൻ വിലയിരുത്തലും മാനേജ്മെന്റും ഗ്ലോക്കോമ വിലയിരുത്തലും സ്ഥിരതയുള്ള ഗ്ലോക്കോമ മാനേജ്മെന്റും ബയോമെട്രി ( സോണോഗ്രാഫി വർക്ക് ഉൾപ്പെടുന്നു) ഫണ്ടസ് ഫോട്ടോഗ്രാഫിയും സ്ക്രീനിംഗും വിഷ്വൽ ഇലക്ട്രോ ഡയഗ്നോസിസ് റെറ്റിനോസ്കോപ്പി ഫോറോപ്റ്റർ പോലെയുള്ളവ ഉപയോഗിച്ച്, ഹ്രസ്വദൃഷ്ടി , ദീർഘദൃഷ്ടി , അസ്റ്റിഗ്മാറ്റിസം പോലെയുള്ള അപവർത്തന ദോഷങ്ങൾ കണ്ടെത്തൽ കൂടുതൽ പ്രവർത്തനങ്ങൾ കണ്ണ് ക്ലിനിക്കിലേക്ക് (ഫിൽട്ടർ സ്ക്രീനിംഗ്) പരാമർശിക്കുന്ന കുട്ടികൾക്കുള്ള, കാലതാമസം കുറയ്ക്കുന്നതിനുള്ള നിർദ്ദിഷ്ട ഔട്ട്‌പേഷ്യന്റ് വെയിറ്റിംഗ് ലിസ്റ്റ് പ്രവൃത്തികൾ ജോയിന്റ് മൾട്ടിഡിസിപ്ലിനറി ചിൽഡ്രൻസ് വിഷൻ സ്ക്രീനിംഗ് ക്ലിനിക്കുകൾ (ഓർത്തോപ്റ്റിക്സ്/ ഒപ്റ്റോമെട്രി ) മാനദണ്ഡമനുസരിച്ച് സ്ട്രാബിസ്മസ് സർജിക്കൽ പ്രവേശന പട്ടികയുടെ ക്രമീകരണങ്ങൾ ശസ്ത്രക്രിയയ്ക്ക് സഹായം ഇതും കാണുക ബേറ്റ്സ് മെത്തേഡ് കൺവെർജൻസ് ഇൻസഫിഷ്യൻസി ഡിപ്ലോപ്പിയ ഡിസോസിയേറ്റഡ് വെർട്ടിക്കൽ ഡീവിയേഷൻ ഈസോട്രോപ്പിയ എക്സോട്രോപ്പിയ നേത്രസംരക്ഷണ വിദഗ്ധർ ഐ പാച്ച് കണ്ണടകൾ ഹാപ്ലോസ്കോപ്പ് ഇന്റർനാഷണൽ ഓർത്തോപ്റ്റിക് അസ്സോസിയേഷൻ പീഡിയാട്രിക് ഒഫ്താൽമോളജി പിൻഹോൾ കണ്ണടകൾ കോങ്കണ്ണ് വിഷൻ തെറാപ്പി വിഷൻ റീഹാബിലിറ്റേഷൻ പരാമർശങ്ങൾ
ഓർഫ‌ൻസ് ഓഫ് ദ സ്കൈ ഇംഗ്ലീഷ് വിലാസം https://ml.wikipedia.org/wiki/Orphans_of_the_Sky
റോബർട്ട് എ. ഹൈൻലൈൻ രചി‌ച്ച ശാസ്ത്ര ഫിക്ഷൻ നോവലാണ് ഓർഫൻ ഓഫ് ദ സ്കൈ .
"യൂണിവേഴ്സ്" ( അസ്റ്റൗണ്ടിംഗ് സയൻസ് ഫിക്ഷൻ , മേയ് 1941), ഇതിന്റെ രണ്ടാം ഭാഗമായ "കോമൺ സെൻസ്" ( അസ്റ്റൗണ്ടിംഗ് സയൻസ് ഫിക്ഷൻ , ഒക്റ്റോബർ 1941) എന്നിങ്ങനെ രണ്ടായാണ് ഈ കൃതി ആദ്യം പ്രസിദ്ധീകരിക്കപ്പെട്ടത്.
1963-ലാണ് ഈ രണ്ട് നോവെല്ലകളും ഒരുമിച്ച് പുസ്തകരൂപത്തിൽ പ്രസിദ്ധീകരിക്കപ്പെട്ടത്.
1951-ൽ "യൂണിവേഴ്സ്" 10¢ വിലയുള്ള ഡെൽ പേപ്പർബാക്ക് കൃതിയായി പ്രസിദ്ധീകരിച്ചിരുന്നു.
തലമുറാന്തര ശൂന്യാകാശപേടകം എന്ന പ്രമേയം ചർച്ച ചെയ്യുന്ന ആദ്യ കൃതികളിലൊന്നാണിത്.
"ഫാർ സെന്റോറസ്" എന്ന നക്ഷത്രത്തിലേയ്ക്ക് തിരിക്കുന്ന സിലിണ്ടർ ആകൃതിയുള്ളതും ഭീമാകാരമായതുമായ വാൻഗാർഡ് എന്ന ഒരു തലമുറാന്തര ശൂന്യാകാശ പേടകം ശൂന്യാകാശത്തിലൂടെ നിയന്ത്രണമില്ലാതെ നീ‌ങ്ങുകയാണ്.
വളരെപ്പണ്ട് നടന്ന ഒരു കലാപം മിക്ക ഓഫീസർമാരുടെയും മരണത്തിനിടയാക്കിയതാണ് ഇതിനു കാരണം.
യാത്രികരിൽ 90% ഈ സംഭവത്തിൽ മരണമടയുന്നു.
രക്ഷപ്പെട്ടവരുടെ പിൻതലമുറക്കാർ തങ്ങളുടെ യാത്രയുടെ ലക്ഷ്യമെന്താണെന്നും തങ്ങളുടെ പേടകത്തിന്റെ സ്വഭാവമെന്താണെന്നും കാലക്രമേണ മറന്നുപോവുകയുണ്ടായി.
സാങ്കേതിക വിദ്യ സ്വായത്തമല്ലാത്തതും അന്ധവിശ്വാസികളുമായ ആൾക്കാരാണ് ഇപ്പോൾ കപ്പലിലെ യാത്രക്കാർ.
"പേടകം" പ്രപഞ്ചമാണെന്നും "പേടകം നീക്കുക" എന്നത് ഒരു വിരോധാ‌ഭാസമാണെന്നും , പേടകത്തിന്റെ "യാത്ര" മതപരമായ ഒരു ബിംബം മാത്രമാണെന്നുമാണ് ഇവർ വിശ്വസിക്കുന്നത്.
"ഓഫീസർമാരും" "ശാസ്ത്രജ്ഞന്മാരും" ചേർന്ന ഒരു സംവിധാനമാണ് യാത്രികരെ ഭരിക്കുന്നത്.
മിക്ക യാത്രികരും അക്ഷരാഭ്യാസമില്ലാത്ത കർഷകരാണ്.
"മ്യൂട്ടികൾ" (" മ്യൂട്ടന്റുകൾ " എന്ന വാക്കിന്റെയോ കലാപകാരികൾ എന്നർത്ഥമുള്ള "മ്യൂട്ടിനീർസ്" എന്ന വാക്കിന്റെയോ ചുരുക്കമായാണ് ഇതുപയോഗിക്കുന്നത്) താമസിക്കുന്ന "ഉയർന്ന ഡെക്കുകളിലേയ്ക്ക്" ഇവർ പോകാറേയില്ല.
യാത്രികർക്കിടയിൽ ജനിക്കുന്ന കു‌ഞ്ഞുങ്ങളിൽ ജനിതകവ്യതിയാനം കാണുന്നവയെ കൊന്നുകളയുകയാണ് ചെയ്യുന്നത്.
ഇരുപതിലൊന്ന് കുഞ്ഞുങ്ങൾക്ക് ഇത്തരത്തിലാണ് ജനിക്കുന്നത്.
കപ്പലിന്റെ പ്രധാന ഊർജ്ജസ്രോതസ്സ് പ്രവർത്തിക്കാതായതോടെ ദോഷകരമായ വികിരണങ്ങളിൽ നിന്നുള്ള സംരക്ഷണം നഷ്ടമായതാണ് ഈ ജനിതക വ്യതിയാന വർദ്ധനവിനു കാരണം.
ഡെൽ 1951-ൽ പ്രസിദ്ധീകരിച്ച "യൂണിവേഴ്സ്" എന്ന കൃതിയുടെ ചട്ട
ഹ്യൂ ഹോലാന്റ് എന്ന ജിജ്ഞാസുവായ ഒരു യാത്രികനാണ് പ്രധാന കഥാപാത്രം.
ഒരു സയന്റിസ്റ്റിന്റെ കീഴിൽ പ്രവർത്തിക്കാൻ ഹ്യൂവിനെ തിരഞ്ഞെടുക്കുന്നു.
കപ്പലിന്റെ പ്രവർത്തനം തുടരുന്നതിനാവശ്യമായ പ്രവൃത്തികൾ ഒരു ചടങ്ങെന്നപോലെയാണ് സയന്റിസ്റ്റുകൾ ചെയ്യുന്നത്.
മുകളിലെ ഡെക്കുകളിൽ പോകുന്നതിനിടെ ഹ്യൂ മ്യൂട്ടികളുടെ പിടിയിലാകുന്നു.
ഭക്ഷിക്കപ്പെടുന്നതിൽ നിന്ന് കഷ്ടിച്ചാണ് ഹ്യൂ രക്ഷപെടുന്നത്.
രണ്ടു ശിരസ്സുകളുള്ള ജോ-ജിം ഗ്രിഗറി എന്ന ഒരു മ്യൂട്ടി സംഘനേതാവിന്റെ അടിമയായി ഹ്യൂ മാറുന്നു.
ജോ, ജിം എന്ന രണ്ടു ശിരസ്സുകളും വളരെ ഉയർന്ന ബുദ്ധിശക്തിയുള്ള വ്യത്യസ്ത വ്യക്തികളാണ്.
കപ്പലിന്റെ ഉപയോഗമെന്തെന്ന് ഇവർക്ക് ഏകദേശധാരണയുണ്ട്.
പേടകത്തിന്റെ യഥാർത്ഥ ലക്ഷ്യമെന്താണെന്ന് മനസ്സിലാക്കുന്ന ഹ്യൂ കോളനിവൽക്കരണം സാദ്ധ്യമാക്കുവാൻ ശ്രമിക്കാൻ ജോ-ജിമ്മിനെ പ്രേരിപ്പിക്കുന്നു.
ഒരു നക്ഷത്രം കഴിഞ്ഞ കുറേ വർഷങ്ങളായി വലിപ്പം വർദ്ധിച്ചുവരുന്നത് ജോ-ജിം ശ്രദ്ധിക്കുന്നുണ്ടായിരുന്നു.
മറ്റുള്ള യാത്രികരെ സത്യം ബോദ്ധ്യപ്പെടുത്തുവാനായി ഹ്യൂ താഴേയ്ക്ക് മടങ്ങുന്നുവെങ്കിലും ബിൽ എർട്ട്സ് എന്ന യജമാനൻ ഹ്യൂവിനെ പിടികൂടി വധശിക്ഷ നൽകാൻ വിധിക്കുന്നു.
ഹ്യൂ ഭ്രാന്തനോ ജനിതകവ്യതിയാനം സംഭവി‌ച്ചയാളോ ആണ് എന്നാണ് മറ്റുള്ളവർ കരുതുന്നത്.
അലൻ മഹോണെ എന്ന തന്റെ സുഹൃത്തിനെ ജോ-ജിമ്മിനെ വിവരമറിയിക്കാൻ ഹ്യൂ നിയോഗിക്കുന്നു.
ബില്ലിനെയും പിന്നീട് പേടക‌ത്തിന്റെ മുന്നിലെത്തിച്ച് ഇവർ നക്ഷത്രങ്ങളെയും പേടകത്തെ നിയന്ത്രിക്കുന്ന ഉപകരണ‌ങ്ങ‌ളെയും കാണിച്ചുകൊടുക്കുന്നു.
ബിൽ ക്യാപ്റ്റന്റെ സഹായിയായ ഫിനിയാസ് നെർബി എന്നയാളെ സഹായത്തിനായി സമീപിക്കുന്നു.
ജോ-ജിമ്മിന്റെ ഇഷ്ടകൃതിയായ ദ ത്രീ മസ്കറ്റീർസ് എന്ന കൃതിയിൽ നിന്ന് പ്രേരണ ഉൾക്കൊണ്ട് ഇവർ വാളുകൾ നിർമ്മിക്കുന്നു.
ഇവ ഉപയോഗിച്ച് ഇവർ ക്യാപ്റ്റനെ വധിക്കുകയും നാർബിയെ ക്യാപ്റ്റനായി അവരോധിക്കുകയും ചെയ്യുന്നു.
കപ്പലിനെ മുഴുവൻ തങ്ങളുടെ വരുതിയിലാക്കാൻ അവർ ശ്രമിക്കുന്നു.
നാർ‌ബിക്ക് ഹ്യൂവിനെ വിശ്വാസമില്ലായിരുന്നു എന്നും അധികാരം പിടിച്ചടക്കാനായാണ് ഇവർ ശ്രമിച്ചതെന്നും പിന്നീടാണ് വ്യക്തമാകുന്നത്.
നിയന്ത്രണം പിടിച്ചടക്കിയശേഷം നാർബി മ്യൂട്ടികളെ ഉന്മൂലനം ചെയ്യാൻ ശ്രമിക്കുന്നു.
ജോ പോരാട്ടത്തിൽ കൊല്ലപ്പെടുന്നു.
ഹ്യൂ, അലൻ, ബിൽ എന്നിവർക്കും അവരുടെ ഭാര്യമാർക്കും ഒരു ലൈഫ് ബോട്ടിൽ രക്ഷപ്പെടാൻ ആവശ്യ‌ത്തിന് സമയം ലഭിക്കുവാനായി ജിം മരണം വരെ പോരാടുന്നു.
ഒരു വാതക ഭീമന്റെ ഉപഗ്രഹങ്ങളിലൊന്നിൽ ഹ്യൂ പേടകം ഇറക്കുന്നു.
ഈ കൃതി "ഒരു ആധുനിക ക്ലാസ്സിക്" ആണെന്ന് അവ്രാം ഡേവിഡ്സൺ പറയുകയുണ്ടായി.
ഇതിന്റെ അന്ത്യം "പരിമിതമായ ഒന്നായിരുന്നു" എന്നത് തന്നെ നിരാശപ്പെടുത്തി എന്നും അദ്ദേഹം നിരീക്ഷിക്കുകയുണ്ടായി.
ഹൈൻലൈന്റെ മറ്റു കൃതിക‌ളുമായുള്ള ബന്ധം
ഈ കൃതിയിൽ പേടകം എത്ര നാൾ യാത്ര ചെയ്തു എന്ന് വ്യക്തമാക്കുന്നില്ല.
തന്റെ പല കൃതികളുടെ ടൈം ലൈൻ ഹൈൻലൈൻ പ്രസിദ്ധീകരിച്ചിരുന്നു.
ഇതനുസരിച്ച് ഇരുപത്തിരണ്ടാം നൂറ്റാണ്ടിന്റെ തുടക്കത്തിലാണ് വാൻഗാർഡ് യാത്രയാരംഭിക്കുന്നത്.
കൃതിയിലെ പ്രധാന സംഭവങ്ങൾ ഇതിനു നൂറ്റാണ്ടുകൾക്കു ശേഷമാണ് സംഭവിക്കുന്നത്.
റേഡിയോ രൂപാന്തരണം
"യൂണിവേഴ്സ്" എൻ.ബി.സി.റേഡിയോയിൽ 1951 നവംബർ 26-നും  1955 മേയ് 15-നും പ്രക്ഷേപണം ചെയ്യുകയുണ്ടായി.
കഥയിൽ കാര്യമായ മാറ്റങ്ങൾ ഈ റേഡിയോ രൂപാന്തരണത്തിനുണ്ടായിരുന്നു.
കഥാന്ത്യ‌ത്തിൽ ഹ്യൂ കൊല്ലപ്പെടുകയും വാൻ‌ഗാർഡ് പേടക ജോലിക്കാർക്ക് പേടകത്തിനെപ്പറ്റിയുള്ള യഥാർത്ഥ ചിത്രം ലഭിക്കുകയുമാണ് ഇതിൽ സംഭവിക്കുന്നത്.
ഇതിനു വളരെ ശേഷം ടൈം ഇനഫ് ഫോർ ലവ് എന്ന നോവലിൽ വാ‌ൻഗാർഡ് എന്ന പേടകത്തെപ്പറ്റി ഹ്രസ്വമായി പ്രതിപാദിക്കുന്നുണ്ട്.
‌മെതുസലാസ് ചിൽഡ്രൺ എന്ന നോവലിൽ ഹൊവാർഡ് കുടുംബങ്ങൾ മോഷ്ടിക്കുന്ന ന്യൂ ഫ്രണ്ടിയേഴ്സ് എന്ന പേടകം വാൻഗാർഡിനു ശേഷം നിർമിച്ചതാണെന്ന് ഈ കൃതിയിൽ പറയുന്നു.
വാൻഗാർഡ് എന്ന പേടകത്തെ ഏതോ യന്ത്രത്തകരാറോടുകൂടി ഇതിലെ എല്ലാ മനുഷ്യരും മരി‌ച്ച നിലയിൽ കണ്ടെത്തിയതായി ടൈം ഇനഫ് ഫോർ ലവ് എന്ന കൃതിയിൽ പറയുന്നു.
പേടകത്തിന്റെ യാത്രാപഥം കണക്കുകൂട്ടിയതിൽ ഹ്യൂവിന്റെ പിൻതലമുറക്കാരെ ബുദ്ധിയുള്ളവരായ അപരിഷ്കൃതരായി ഒരു നക്ഷത്രത്തിനെ ഭ്രമണം ചെയ്യുന്ന വാതകഭീമന്റെ ഒരു ഉപഗ്രഹത്തിൽ കണ്ടെത്തുകയുമുണ്ടായി.
വാൻഗാർഡിന്റെ യാത്രാപഥത്തിൽ മനുഷ്യവാസയോഗ്യമായ ഒരേയൊരു ജ്യോതിർ ഗോളമായിരുന്നു ഇത്.
പേടകം ഒടുവിൽ കണ്ടെത്തപ്പെടുന്നത് വർത്തമാനകാലത്തിന് 22 നൂറ്റാണ്ടുകൾക്ക് ശേഷമാണ്.
വാതകഭീമന്റെ ഉപഗ്രഹവാസികൾ 700 വർഷമായി അവിടെ വസിക്കുന്നുണ്ടായിരുന്നു എന്നും ഈ കൃതിയിൽ പരാമർശിക്കുന്നു.
ഇതിൽ നിന്ന് ഓർഫൻസ് ഇൻ ദ സ്കൈ എന്ന കൃതിയിൽ പരാമർശിക്കുന്ന സംഭവങ്ങൾ ശൂന്യാകാശപേടകം പതിമൂന്ന് നൂറ്റാണ്ടുകൾ സഞ്ചരിച്ചശേഷമാണ് നടന്നതെന്ന് കണക്കാക്കാം.
ഇതും കാണുക " ഫോർ ദ വേൾഡ് ഈസ് ഹോളോ ആൻഡ് ഐ ഹാവ് ടച്ച്ഡ് ദ സ്കൈ " എന്ന സ്റ്റാർ ട്രെക് എപ്പിസോഡിൽ ഈ പ്രമേയം ചിത്രീകരി‌ച്ചിട്ടുണ്ട്.
ബ്രയാൻ ഡബ്ല്യൂ.
ആൾഡിസ്സ് രചിച്ച നോൺ-സ്റ്റോപ്പ് ഹാരി ഹാരിസൺ രചിച്ച കാപ്റ്റീവ് യൂണിവേഴ്സ് മറേ ലൈൻസ്റ്റർ രചിച്ച " പ്രോക്സിമ സെന്റോറി " ജീൻ വൂൾഫ് രചിച്ച " ദ ബുക്ക് ഓഫ് ദ ലോങ്ങ് സൺ " " പാൻഡോറം " ജെയിംസ് വാർഡിന്റെ "[[Metamorphosis Alpha]|മെറ്റമോ‌ർഫോസിസ് ആൽഫ]" ഹാർലാൻ എല്ലിസൺ രചിച്ച " ദ സ്റ്റാർലോസ്റ്റ് " എന്ന കനേഡിയൻ ശാസ്ത്ര ഫിക്ഷൻ ടെലിവിഷൻ സീരീസ് അവലംബം പുറത്തേയ്ക്കുള്ള കണ്ണികൾ Orphans of the Sky title listing at the Internet Speculative Fiction Database Audio transcription of " Universe Archived 2012-05-10 at the Wayback Machine . " as performed on NBC's X Minus One at OTR Network .
ഓർബിറ്റ് ഷോടൈം നെറ്റ്‌വർക്ക്
ദുബായ് ആസ്ഥാനമാക്കി പ്രവർത്തിക്കുന്ന അന്താരാഷ്ട്ര പഗ്രഹ ടെലിവിഷൻ സേവദാതാവാണ് ഓർബിറ്റ് ഷോടൈം നെറ്റ്‌വർക്ക് അഥവാ ഒ.എസ്.എൻ. (OSN).
മദ്ധ്യപൂർവേഷ്യ-ഉത്തര ആഫ്രിക്ക മേഖലയിലാണ് നിലവിൽ സേവനം നൽകുന്നത്.
ഓർബിറ്റ്, ഷോടൈം നെറ്റ്‌വർക്ക് എന്നീ കമ്പനികൾ 2009 ലയിച്ചാണ് ഒ.എസ്.എൻ. കമ്പനി ആരംഭിക്കുന്നത് .
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് OSN+ (or OSN Plus) Company profile at Zawya Flysat OSN Package Archived 2018-03-21 at the Wayback Machine .
Turner switch off on OSN
ഫലകം:CATV Africa, Asia, and Oceania
ഓർത്തോമിക്സോവൈറസുകൾ ഇംഗ്ലീഷ് വിലാസം https://ml.wikipedia.org/wiki/Orthomyxoviridae
അസുഖകാരികളായ ഒരു തരം റൈബോ ന്യൂക്ലിക് അമ്ല വൈറസുകളെയാണ്‌ ഓർത്തോമിക്സോ വൈറസുകൾ എന്നു വിളിക്കുന്നത്.
ഇംഗ്ലീഷ്:Orthomyxoviridae.
ഇൻഫ്ലുവെൻസ എ, ഇൻഫ്ലുവെൻസ ബി, ഇൻഫ്ലുവെൻസ സി, ഈസാവൈറസുകൾ തൊഗോടോവൈറസുകൾ എന്നിങ്ങനെ അഞ്ചു ജനുസ്സുകൾ ഈ കുടുംബത്തിലുണ്ട്.
ആദ്യത്തെ മൂന്നെണ്ണം മനുഷ്യൻ , പന്നി , പക്ഷികൾ എന്നീ ജീവികളിൽ രോഗമുണ്ടാക്കുന്നവയാണെങ്കിൽ ഈസാവൈറസുകൾ മത്സ്യത്തിലും തൊഗോട്ടൊവൈറസുകൾ കൊതുകുകളേയും കടൽപ്പേനുകളേയും ബാധിക്കുന്നു.
ഓർഫൻ ഗേൾ അറ്റ് ദ സിമട്രി ഇംഗ്ലീഷ് വിലാസം https://ml.wikipedia.org/wiki/Orphan_Girl_at_the_Cemetery
ഫ്രഞ്ച് കലാകാരനായ യൂജിൻ ഡെലാക്രോയിക്സ് വരച്ച ചിത്രമാണ് ഓർഫൻ ഗേൾ അറ്റ് ദ സിമട്രി.
( യംഗ് ഓർഫൻ ഗേൾ അറ്റ് ദ സിമട്രി എന്നും അറിയപ്പെടുന്നു; ഫ്രഞ്ച്: Jeune orpheline au cimetière) (c. 1823 അല്ലെങ്കിൽ 1824) ചരിത്രം
ഈ ചിത്രം ചിയോസിലെ കൂട്ടക്കൊലയ്ക്കുശേഷമുള്ള ഒരു തയ്യാറെടുപ്പ് ചിത്രമാണെന്ന് വിശ്വസിക്കപ്പെടുന്നു.
എന്നിരുന്നാലും ഓർഫൻ ഗേൾ അറ്റ് ദ സിമട്രി ഒരു മാസ്റ്റർപീസായി കണക്കാക്കപ്പെടുന്നു.
ചിത്രത്തിൽ നിന്ന് സങ്കടത്തിന്റെയും ഭയത്തിന്റെയും അന്തരീക്ഷം പുറപ്പെടുന്നു.
സങ്കടത്തോടെ മുകളിലേക്ക് നോക്കുമ്പോൾ അവളുടെ കണ്ണുകളിൽ നിന്ന് നന്നായി കണ്ണുനീർ ഒഴുകുന്നു.
ആകാശത്തിന്റെ മങ്ങലും ഉപേക്ഷിക്കപ്പെട്ട നിലവും അവളുടെ വിഷാദത്തിന്റെ പ്രകടനവുമായി ഉചിതമാണ്.
പെൺകുട്ടിയുടെ ശരീരഭാഷയും വസ്ത്രധാരണവും ദുരന്തവും ദുർബലതയും ഉണർത്തുന്നു: സഹായത്തിനുള്ള മാർഗങ്ങളുടെ അഭാവം എന്നിവ ഊന്നിപ്പറയാൻ അവളുടെ തോളിൽ നിന്ന് താഴേക്ക് വീഴുന്ന വസ്ത്രം, അവളുടെ തുടയിൽ ദുർബലമായി വച്ചിരിക്കുന്ന ഒരു കൈ, അവളുടെ കഴുത്തിന് മുകളിൽ നിഴലുകൾ, അവളുടെ ഇടതുവശത്തെ ഇരുട്ട്, തണുത്തതും വിളറിയതുമായ നിറം അവളുടെ വസ്ത്രധാരണം.
നഷ്ടബോധം, എത്തിച്ചേരാനാകാത്ത പ്രതീക്ഷ, അവളുടെ ഒറ്റപ്പെടൽ, ഇവയെല്ലാം കൂടിച്ചേർന്നതാണ്.
അവലംബം പുറംകണ്ണികൾ A larger version of the Orphan Girl at the Cemetery painting Archived 2009-02-20 at the Wayback Machine .
, at the Web Museum of Fine Art , WMOFA.com
ഓർബിറ്റിംഗ് കാർബൺ ഒബ്സർവേറ്ററി ഇംഗ്ലീഷ് വിലാസം https://ml.wikipedia.org/wiki/Orbiting_Carbon_Observatory
ഭൗമാന്തരീക്ഷത്തിലെ കാർബൺ ഡയോക്സൈഡ് (CO 2 ) നിരീക്ഷിക്കുന്നതിനു വേണ്ടി നാസ വിക്ഷേപിച്ച ബഹിരാകാശ പേടകമാണ് ഓർബിറ്റിംഗ് കാർബൺ ഒബ്സർവേറ്ററി (OCO).
2009 ഫെബ്രുവരി 24൹ നടത്തിയ ആദ്യവിക്ഷേപണം പരാജയപ്പെട്ടിരുന്നു.
ഇതിനെ തുടർന്ന് ഓർബിറ്റിംഗ് കാർബൺ ഒബ്സർവേറ്ററി-2 (OCO-2) എന്ന രണ്ടാമത്തെ പേടകം 2014 ജൂലൈ 1൹ വിക്ഷേപിക്കാനാണ് ഇപ്പോൾ പദ്ധതിയിട്ടിരിക്കുന്നത്.
കാർബൺ ഡയോക്സൈഡിന്റെ ഉൽഭവവും വിതരണവും നിരീക്ഷിക്കുക എന്നതാണ് ഈ ദൗത്യത്തിന്റെ പ്രധാന ഉദ്ദേശ്യം.
ഈ വിവരങ്ങൾ ആഗോള കാർബൺ ചംക്രമണത്തെ കുറിച്ചു കൂടുതൽ മനസ്സിലാക്കുന്നതിൻ വളരെ സഹായകമാവും.
പ്രകൃതിയിലെ സ്വാഭാവിക പ്രവർത്തനങ്ങളും മനുഷ്യന്റെ ഇടപെടലുകളും ഹരിതഗൃഹ വാതകങ്ങളുടെ വ്യാപനത്തിൽ എത്രത്തോളം സ്വാധീനം ചെലുത്തുന്നു എന്നു മനസ്സിലാക്കുന്നതിനും ഓർബിറ്റിംഗ് കാർബൺ ഒബസർവേറ്ററിയുടെ പ്രവർത്തനം സഹായിക്കും.
കാർബൺ ഡിയോക്സൈഡ് തുടങ്ങിയ ഹരിതഗൃഹ വാതകങ്ങളുടെ വ്യാപനം ഭാവിയിൽ ഭൂമിയുടെ അന്തരീക്ഷത്തെയും കാലാവസ്ഥയെയും എത്രത്തോളം സ്വാധീനിക്കും എന്നു മനസ്സിലാക്കി വേണ്ട മുൻകരുതലുകളെടുക്കുന്നതിനും ഈ ദൗത്യം സഹായകമാവും.
എ-ട്രെയിൻ ഉപഗ്രഹസഞ്ചയം
ഓർബിറ്റൽ സയൻസ് കോർപ്പറേഷ ആണ് ഈ പേടകം നിർമ്മിച്ചു നൽകിയിട്ടുള്ളത്.
രണ്ടു വർഷത്തെ കാലാവധിയാണ് ഇതിനു പ്രതീക്ഷിക്കുന്നത്.
ധ്രുവങ്ങൾക്കു മുകളിലൂടെ ഭൂമിയെ പ്രദക്ഷിണം ചെയ്യുന്ന ഓർബിറ്റിംഗ് കാർബൺ ഒബ്സർവേറ്ററി പതിനാറു ദിവസത്തിലൊരിക്കൽ ഭൂമിയുടെ പ്രതലത്തെ പൂർണ്ണമായും വിശകലനത്തിനു വിധേയമാക്കുന്നുണ്ട്.
എ-ട്രെയിൻ എന്ന പേരിലറിയപ്പെടുന്ന ഉപഗ്രഹസഞ്ചയത്തിൽ ഇതിനെ കൂടി ഉൾപ്പെടുത്താനാണ് ഉദ്ദേശിക്കുന്നത്.
ഇതിലൂടെ OCO വിവരങ്ങൾ പഠിക്കുന്ന ശാസ്ത്രജ്ഞർക്ക് മറ്റു വിവരങ്ങൾ ശേഖരിക്കുന്നതിന് മറ്റു ഉപഗ്രഹങ്ങളിലെ ഉപകരണങ്ങൾ കൂടി ഉപയോഗപ്പെടുത്താൻ കഴിയും.
ഈ ദൗത്യത്തിനു വേണ്ടിവരുന്ന ആകെ ചെലവ് 25 കോടി അമേരിക്കൻ ഡോളർ ആണ്.
നാസയുടെ ജെറ്റ് പ്രൊപ്പൽഷൻ ലബോറട്ടറി ആണ് OCOയെ നിയന്ത്രിക്കുന്നത്.
ഭൗമാന്തരീക്ഷത്തിലെ കാർബൺ ഡയോക്സൈഡിന്റെ അളവ് കൃത്യമായി രേഖപ്പെടുത്തുന്നതിനുള്ള ഒറ്റ ഉപകരണം എന്ന രീതിയിലാണ് ഓർബിറ്റിംഗ് കാർബൺ ഒബ്സർവേറ്ററി രൂപകൽപന ചെയ്തിട്ടുള്ളത്.
ഇതിൽ ഉയർന്ന റസലൂഷനിലുള്ള മൂന്ന് സ്പെക്ട്രോമീറ്ററുകൾ സമാന്തരമായി ഘടിപ്പിച്ചിട്ടുണ്ട്.
ഈ മൂന്നു സ്പെക്ട്രോമീറ്ററുകളും പൊതുവായി ഒരു ദൂരദർശിനിയാണ് ഉപയോഗിക്കുന്നത്.
അന്തരീക്ഷത്തിലെ വിവിധയിനം വാതകങ്ങളുടെ തന്മാത്രകൾ പ്രകാശസ്പെക്ട്രത്തിലെ പ്രത്യേകഭാഗങ്ങളിലെ ഘടകവർണ്ണങ്ങൾ ആഗിരണം ചെയ്യുന്നുണ്ട്.
ഒരു വാതകതന്മാത്ര ഒരു ഘടകാവർണ്ണത്തെയോ അല്ലെങ്കിൽ ആ ഘടകവർണ്ണത്തിന്റെ വ്യത്യസ്തമായ തരംഗദൈർഘ്യങ്ങളിൽ പെടുന്ന ഏതെങ്കിലും ഒരു ഭാഗത്തെയോ ആണ് ആഗിരണം ചെയ്യുന്നത് എങ്കിൽ മറ്റൊരു വാതകത്തിന്റെ തന്മാത്രകൽ മറ്റൊരു തരംഗദൈർഘ്യത്തിലുള്ള പ്രകാശഭാഗത്തെയായിരിക്കും ആഗിരണം ചെയ്യുന്നത്.
ഒരു പ്രകാശസ്പെക്ട്രം പരിശോധിക്കുമ്പോൾ ഏതെങ്കിലും പ്രത്യേക തരംഗദൈർഘ്യത്തിലുള്ള പ്രകാശഘടകം കാണുന്നില്ല എങ്കിൽ ആ പ്രകാശം കടന്നു വന്ന അന്തരീക്ഷത്തിൽ ആ കണത്തെ ആഗിരണം ചെയ്യുന്ന വാതകം ഉണ്ട് എന്നു മനസ്സിലാക്കാം.
ഈ സങ്കേതം ഉപയോഗിച്ചാണ് ഓർബിറ്റിംഗ് കാർബൺ ഒബ്സർവേറ്ററി പ്രവർത്തിക്കുന്നത്.
ഭൂമിയിൽ നിന്നും പ്രതിഫലിക്കുന്ന പ്രകാശത്തിന്റെ വർണ്ണരാജി ആണ് ഇത് പരിശോധിക്കുക.
ഓർനിത്തോമീമോയ്ഡിസ് ഇംഗ്ലീഷ് വിലാസം https://ml.wikipedia.org/wiki/Ornithomimodes
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന വളരെ ചെറിയ ഒരു തെറാപ്പോഡ വിഭാഗം ദിനോസർ ആണ് ഓർനിത്തോമീമോയ്ഡിസ് .
പേരിന്റെ  അർഥം പക്ഷികളെ അനുകരിക്കുന്ന എന്നാണ് .
കണ്ടു കിട്ടിയ ഫോസ്സിൽ ഭാഗങ്ങൾ കുറച്ചു നട്ടെല്ലു കഷ്ണങ്ങൾ ആണ്.
അവലംബം Ornitomimoides en la Dinosaur Encyclopaedia de Dino Russ's Lair Archived 2008-05-28 at the Wayback Machine .
(en inglés) Ornitomimoides en Dinodata (en inglés, se requiere registrarse en forma gratuita)
ഓർഫിയം ഇംഗ്ലീഷ് വിലാസം https://ml.wikipedia.org/wiki/Orphium
Female carpenter bee, Xylocopa caffra visiting Orphium fruitescens
ദക്ഷിണാഫ്രിക്കയിൽ മാത്രം കാണപ്പെടുന്ന ജെന്റിയൻ കുടുംബത്തിലെ ( ജെന്റിയാനാസി ) ഒരു സസ്യ ജനുസ്സാണ് ഓർഫിയം .
ഇതിഹാസ ഗ്രീക്ക് സംഗീതജ്ഞനായ ഓർഫിയസിൽ നിന്നാണ് ഇതിന് ഈ പേര് ലഭിച്ചത്.
കടൽ റോസ് എന്നറിയപ്പെടുന്ന ഓർഫിയം ഫ്രൂട്ടെസെൻസ് എന്ന ഒരൊറ്റ അംഗീകൃത ഇനം മാത്രം ഈ ജനുസ്സിൽ കാണപ്പെടുന്നു.
Orphium arenarium C.Presl മറ്റൊരു ഇനമായി നിർദ്ദേശിക്കപ്പെട്ടിട്ടുണ്ടെങ്കിലും ഇത് ചിറോണിയ അരെനേറിയ E.Mey യുടെ പര്യായമാണെന്ന് അടിസ്ഥാന വിവരങ്ങൾ സൂചിപ്പിക്കുന്നു.
Notes References plantzafrica.com Archived 2023-06-06 at the Wayback Machine .
Strange Wonderful Things Bee is key to flower power (BBC News) The Gardeners' Chronicle, January to June, 1892
ഓർബിറ്റ് (ശരീരശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Orbit_(anatomy)
ശരീരശാസ്ത്രത്തിൽ , കണ്ണും അതിന്റെ അനുബന്ധ ഘടനകളും സ്ഥിതിചെയ്യുന്ന തലയോട്ടിയിലെ അറ അല്ലെങ്കിൽ സോക്കറ്റാണ് ഓർബിറ്റ് എന്ന് അറിയപ്പെടുന്നത്.
"ഓർബിറ്റ്" എന്നത് അസ്ഥി നിർമ്മിത സോക്കറ്റിനെയോ, അല്ലെങ്കിൽ അതിൻ്റെ ഉൾവശത്തെയോ സൂചിപ്പിക്കുന്ന പദമാണ്.
പ്രായപൂർത്തിയായ മനുഷ്യനിൽ, ഓർബിറ്റിൻ്റെ അളവ് 30 millilitres (1.1 imp fl oz; 1.0 US fl oz) , ആണ് അതിൽ കണ്ണ് 6.5 millilitres (0.23 imp fl oz; 0.22 US fl oz) വരും.
ഓർബിറ്റിനുള്ളിൽ കണ്ണ്, ഓർബിറ്റൽ, റിട്രോബൾബാർ ഫാസിയ, എക്സ്ട്രാ ഒക്യുലാർ പേശികൾ, തലയോട്ടിയിലെ ഞരമ്പുകൾ ( II , III, IV, V, VI), രക്തക്കുഴലുകൾ, കൊഴുപ്പ്, ലാക്രിമൽ ഗ്രന്ഥി അതിന്റെ സഞ്ചിയും നാളവും, കൺപോളകൾ , മധ്യ, ലാറ്ററൽ പാൽപെബ്രൽ ലിഗമെന്റുകൾ, ചെക്ക് ലിഗമെന്റുകൾ, സസ്പെൻസറി ലിഗമെന്റ് , സെപ്റ്റം, സിലിയറി ഗാംഗ്ലിയൻ, ഷോർട്ട് സിലിയറി ഞരമ്പുകൾ എന്നിവ അടങ്ങിയിരിക്കുുന്നു.
ഭ്രൂണ വളർച്ചയുടെ മൂന്നാം ആഴ്ചയിൽ ഓർബിറ്റിൻ്റെ വികസനം ആരംഭിക്കുന്നു.
ഒപ്റ്റിക് പിറ്റുകൾ ആദ്യം ഡീൻസ്ഫലോണിന്റെ ഇൻവേജിനേഷൻ ആയി പ്രത്യക്ഷപ്പെടുന്നു, അവസാനം നിരവധി ഭ്രൂണകോശങ്ങളിൽ നിന്നുള്ള സംഭാവനകൾക്ക് ശേഷം ഓർബിറ്റ് രൂപീകരിക്കുന്നു.
ക്രാനിയൽ ന്യൂറൽ ക്രെസ്റ്റ് സെല്ലുകൾ ഓർബിറ്റൽ എംബ്രിയോജനിസിസിൻ്റെ അടിസ്ഥാന കോശങ്ങളാണെന്ന് കരുതപ്പെടുന്നു, എന്നാൽ ഈ കോശങ്ങൾ തമ്മിലുള്ള സങ്കീർണ്ണമായ ഇടപെടലുകൾ പൂർണ്ണമായി മനസ്സിലാക്കിയിട്ടില്ല.
ഘടന ചുറ്റുമുള്ള അസ്ഥികളുള്ള ഓർബിറ്റിൻ്റെ 3D മോഡൽ
ഓർബിറ്റ് ഉള്ളിലേക്ക് പോകുമ്പോൾ കൂർത്ത് വരുന്ന കോണാകൃതിയിലുള്ള അല്ലെങ്കിൽ നാല് വശങ്ങളുള്ള പിരമിഡൽ അറകളാണ്.
ഓരോന്നിനും ഒരു ബേസ്, ഒരു അഗ്രം, നാല് മതിലുകൾ എന്നിവ ഉണ്ട്.
ഓർബിറ്റിൻ്റെ അതിരുകളും ശരീരഘടനാപരമായ ബന്ധങ്ങളും ഇപ്രകാരമാണ്: റൂഫ് (സുപ്പീരിയർ വാൾ) - സ്ഫെനോയിഡിന്റെ ലെസ്സർ വിങ്ങും ഫ്രോണ്ടൽ അസ്ഥിയും ചേർന്നതാണ് ഇത്.
ഫ്രോണ്ടൽ അസ്ഥി ഓർബിറ്റിനെ ആൻ്റീരിയർ ക്രാനിയൽ ഫോസയിൽ നിന്ന് വേർതിരിക്കുന്നു.
ഫ്ലോർ (ഇൻഫീരിയർ വാൾ) - മാക്സില്ല, പാലറ്റൈൻ, സൈഗോമാറ്റിക് അസ്ഥികൾ എന്നിവയാൽ രൂപം കൊള്ളുന്നു.
ഓർബിറ്റിനെ മാക്സില്ലറി സൈനസിൽ നിന്ന് വേർതിരിക്കുന്നു.
മീഡിയൽ വാൾ - എത്‌മോയ്‌ഡ്, മാക്‌സില, ലാക്രിമൽ, സ്‌ഫെനോയിഡ് എല്ലുകളാൽ രൂപപ്പെട്ടതാണ് ഇത്.
എത്‌മോയിഡ് അസ്ഥി ഓർബിറ്റിനെ എത്‌മോയിഡ് സൈനസിൽ നിന്ന് വേർതിരിക്കുന്നു.
ലാറ്ററൽ വാൾ - സൈഗോമാറ്റിക് അസ്ഥിയും സ്ഫെനോയിഡിന്റെ ഗ്രേറ്റർ വിങ്ങും ചേർന്ന് രൂപം കൊള്ളുന്നു.
അപെക്സ് - ഒപ്റ്റിക് കനാലിന്റെ ഓപ്പണിംഗിൽ, അതായത് ഒപ്റ്റിക് ഫോറാമെനിൽ സ്ഥിതിചെയ്യുന്നു.
ബേസ് - മുഖത്തേക്ക് തുറക്കുന്നു, കൺപോളകളാൽ ബന്ധിക്കപ്പെട്ടിരിക്കുന്ന ഇത് ഓർബിറ്റൽ റിം എന്നും അറിയപ്പെടുന്നു.
ഓർബിറ്റിൽ നേത്രഗോളവും താഴെപ്പറയുന്ന അനുബന്ധ ഘടനകളും അടങ്ങിയിരിക്കുന്നു: കണ്ണിന് പുറത്തുള്ള പേശികൾ - ഈ പേശികൾ നേത്രഗോളത്തിൽ നിന്ന് വേറിട്ടതാണ്.
ഐബോളിന്റെയും മുകളിലെ കൺപോളയുടെയും ചലനത്തിന് അവർ ഉത്തരവാദികളാണ്.
കൺപോളകൾ - ഇവ ഓർബിറ്റിനെ മുൻവശത്ത് മൂടുന്നു.
ഞരമ്പുകൾ: ഒപ്റ്റിക്, ഒക്യുലോമോട്ടർ, ട്രോക്ലിയർ, ട്രൈജമിനൽ, അബ്ദുസെൻസ് എന്നിങ്ങനെ നിരവധി ക്രേനിയൽ നാഡികൾ കണ്ണിനും അതിന്റെ ഘടനകൾക്കും നാഡീവിതരണം നൽകുന്നു.
രക്തക്കുഴലുകൾ: കണ്ണിന് പ്രാഥമികമായി രക്തം ലഭിക്കുന്നത് നേത്ര ധമനിയിൽ നിന്നാണ്.
വീനസ് ഡ്രെയിനേജ് മുകളിലും താഴെയുമുള്ള ഒഫ്താൽമിക് സിരകളിലൂടെയാണ്.
ഓർബിറ്റിനുള്ളിലെ മറ്റ് ഘടനകളില്ലാത്ത ഏത് സ്ഥലവും ഭ്രമണപഥത്തിലെ കൊഴുപ്പ് കൊണ്ട് നിറഞ്ഞിരിക്കുന്നു.
ഓപ്പണിംഗ്സ്
രണ്ട് പ്രധാന ഫോറമിന അഥവാ വിൻഡോകൾ, രണ്ട് പ്രധാന ഫിഷറുകൾ അല്ലെങ്കിൽ ഗ്രൂവുകൾ, ഒരു കനാൽ എന്നിവ ഓർബിറ്റിൽ ഉണ്ട്.
ഒരു സുപ്രാഓർബിറ്റൽ ഫോറമെൻ, ഇൻഫ്രാഓർബിറ്റൽ ഫോറമെൻ, സുപ്പീരിയർ ഓർബിറ്റൽ ഫിഷർ, ഇൻഫീരിയർ ഓർബിറ്റൽ ഫിഷർ, ഒപ്റ്റിക് കനാൽ എന്നിവയാണ് ഓർബിറ്റിൽ ഉള്ളത്.
ഇവയിൽ ഓരോന്നിലും സാധാരണ കണ്ണിന്റെ പ്രവർത്തനത്തിന് നിർണായകമായ ഘടനകൾ ഉണ്ട്.
ട്രൈജമിനൽ നാഡിയുടെയോ വി 1 ന്റെയോ ആദ്യത്തെ ഡിവിഷനായ സുപ്രാഓർബിറ്റൽ നാഡി അടങ്ങിയിരിക്കുന്ന സൂപ്പർ‌റോബിറ്റൽ ഫോറമെൻ‌ ഫ്രണ്ടൽ സൈനസിന് തൊട്ടടുത്തായി സ്ഥിതിചെയ്യുന്നു.
ഇൻഫ്രാഓർബിറ്റൽ ഫോറമെനിൽ ട്രൈജമിനൽ നാഡിയുടെ രണ്ടാമത്തെ ഡിവിഷൻ, ഇൻഫ്രാറോബിറ്റൽ നാഡി അല്ലെങ്കിൽ വി 2 എന്നിവ ഉൾക്കൊള്ളുന്നു.
ഇത് മാക്സില്ലറി സൈനസിന്റെ മുൻവശത്തെ ഭിത്തിയിൽ ആണ് ഇരിക്കുന്നത്.
ഓർബിറ്റിലെ ക്യാൻസറുകളും അണുബാധകളും തലച്ചോറിലേക്കോ മുഖത്തിലെ മറ്റ്  ഘടനയിലേക്കോ വ്യാപിക്കുന്നതിനുള്ള പാതകൾ എന്ന നിലയിൽ രണ്ട് ഫോറമിനയും നിർണ്ണായകമാണ്.
ബോണി വാൾ ഓർബിറ്റിൻ്റെ ഏഴ് അസ്ഥികൾ: മഞ്ഞ = ഫ്രോണ്ടൽ അസ്ഥി പച്ച = ലാക്രിമൽ അസ്ഥി തവിട്ട് = എഥ്മോയിഡ് അസ്ഥി നീല = സൈഗോമാറ്റിക് അസ്ഥി പർപ്പിൾ = മാക്സില്ലറി അസ്ഥി aqua = പാലറ്റിൻ അസ്ഥി ചുവപ്പ് = സ്ഫെനോയ്ഡ് അസ്ഥി teal = നേസൽ അസ്ഥി (ചിത്രീകരിച്ചിട്ടുണ്ടെങ്കിലും ഓർബിറ്റിൻ്റെ ഭാഗമല്ല)
മനുഷ്യരിലെ ഓർബിറ്റൽ കനാലിന്റെ അസ്ഥി നിർമ്മിത ഭിത്തികൾ ഒരൊറ്റ അസ്ഥിയിൽ നിന്നല്ല, മറിച്ച് ഏഴ് ഭ്രൂണശാസ്ത്രപരമായി വ്യത്യസ്ത ഘടനകളുടെ മൊസൈക്ക് ആണ്.
ഓർബിറ്റ് കണ്ണിനെ പിടിച്ചുനിർത്തുകയും സംരക്ഷിക്കുകയും ചെയ്യുന്നു.
അതുപോലെ മെക്കാനിക്കൽ പരിക്കിൽ നിന്ന് ഓർബിറ്റ് കണ്ണിനെ സംരക്ഷിക്കുന്നു.
ഓർബിറ്റിൽ ചുറ്റുമുള്ള ഫാസിയ കണ്ണിൻറെ സുഗമമായ ഭ്രമണം അനുവദിക്കുകയും ഓർബിറ്റൽ ഉള്ളടക്കത്തെ സംരക്ഷിക്കുകയും ചെയ്യുന്നു.
ഒക്കുലാർ ഗ്ലോബിന് പിന്നിൽ അമിതമായ ടിഷ്യു അടിഞ്ഞുകൂടുകയാണെങ്കിൽ, കണ്ണ് പുറത്തേക്ക് തള്ളിനിൽക്കുകയോ എക്സോഫ്താൽമിക് ആകുകയോ ചെയ്യാം.
ടിയർ സിസ്റ്റം : എ. കണ്ണീർ ഗ്രന്ഥി / ലാക്രിമൽ ഗ്രന്ഥി, ബി. സുപ്പീരിയർ ലാക്രിമൽ പങ്ക്ടം, സി. സുപ്പീരിയർ ലാക്രിമൽ കനാൽ, ഡി. ടിയർ സാക്ക് / ലാക്രിമൽ സാക്ക്, ഇ.
ഇൻഫീരിയർ ലാക്രിമൽ പങ്ക്ടം, എഫ്. ഇൻഫീരിയർ ലാക്രിമൽ കനാൽ, ജി. നാസോളാക്രിമൽ കനാൽ
ലാക്രിമൽ ഗ്രന്ഥിയുടെ വലുതാകൽ കണ്ണ് പുറത്തേക്ക് തള്ളിവരുന്നതിന് കാരണമാകുന്നു.
വീക്കം (ഉദാ . സാർകോയിഡ്) അല്ലെങ്കിൽ നിയോപ്ലാസം (ഉദാ: ലിംഫോമ അല്ലെങ്കിൽ അഡിനോയിഡ് സിസ്റ്റിക് കാർസിനോമ) എന്നിവ മൂലം ലാക്രിമൽ ഗ്രന്ഥി വലുതാകാം.
തിരശ്ചീനമായ റെക്ടസ് പേശികളാൽ രൂപം കൊള്ളുന്ന കോണിനുള്ളിലെ ട്യൂമറുകൾ (ഉദാഹരണത്തിന് ഗ്ലിയോമയും ഒപ്റ്റിക് നാഡിയുടെ മെനിഞ്ചിയോമയും ) കണ്ണ് പുറത്തേക്ക് തള്ളിവരുന്നതിന് കാരണമാകുന്നു.
എക്സ്ട്രാ സെല്ലുലാർ മാട്രിക്സ് പ്രോട്ടീനുകളുടെ ശേഖരണവും റെക്ടസ് പേശികളിലെ ഫൈബ്രോസിസും കാരണം ഗ്രേവ്സ് രോഗവും കണ്ണ് പുറത്തേക്ക് തള്ളിവരുന്നതിന് കാരണമാകുന്നു, ഇത് ഗ്രേവ്സ് ഒഫ്താൽമോപ്പതി എന്നറിയപ്പെടുന്നു.
ഗ്രേവ്സ് ഒഫ്താൽമോപ്പതിയുടെ വികസനം തൈറോയ്ഡ് പ്രവർത്തനത്തിൽ നിന്ന് സ്വതന്ത്രമാണ്.
അധിക ചിത്രങ്ങൾ ഓർബിറ്റ ഇടത് ഓർബിറ്റിൻ്റെ മീഡിയൽ വാൾ Dissection showing origins of right ocular muscles, and nerves entering by the superior orbital fissure ലാറ്ററൽ ഓർബിറ്റ് നെർവുകൾ ഓർബിറ്റൽ കാവിറ്റി അവലംബങ്ങൾ പുറം കണ്ണികൾ anatome.ncl.ac.uk എന്നതിലെ ഇന്ററാക്ടീവ് ട്യൂട്ടോറിയൽ
ഒരു ഗ്രഹത്തെയോ മറ്റ് ജ്യോതിശാസ്ത്ര വസ്‌തുവിനെയോ പരിക്രമണം ചെയ്യുന്ന ബഹിരാകാശ പേടകമാണ് ഓർബിറ്റർ .